**VALSTYBINĖ ENERGETIKOS reguliavimo taryba**

**NUTARIMAS**

**DĖL UAB „Nemenčinės komunalininkas“ ŠILUMOS KAINų DEDAMŲJŲ vienašališko NUSTATYMO**

2022 m. kovo 31 d. Nr. O3E-419

Vilnius

Vadovaudamasi Lietuvos Respublikos šilumos ūkio įstatymo (toliau – Įstatymas) 32 straipsnio 7 dalies 1 punktu bei Šilumos kainų nustatymo metodika, patvirtinta Valstybinės energetikos reguliavimo tarybos (toliau – Taryba) 2009 m. liepos 8 d. nutarimu Nr. O3-96 „Dėl Šilumos kainų nustatymo metodikos“, ir atsižvelgdama į Tarybos Šilumos ir vandens departamento Šilumos bazinių kainų skyriaus 2022 m. kovo 21 d. pažymą Nr. O5E-366 „Dėl UAB „Nemenčinės komunalininkas“ šilumos kainų dedamųjų vienašališko nustatymo bei valdomo turto priežiūros ir eksploatavimo darbų plano“ Taryba n u t a r i a:

1. Konstatuoti, kad Vilniaus rajono savivaldybės taryba pažeidė Įstatymo 32 straipsnio 7 dalies 1 punkto nuostatą, t. y. per 30 dienų nuo šilumos bazinės kainos dedamųjų nustatymo nenustatė UAB „Nemenčinės komunalininkas“ šilumos kainų dedamųjų pirmiesiems šilumos bazinės kainos galiojimo metams.

2. Vienašališkai nustatyti laikinas UAB „Nemenčinės komunalininkas“ šilumos kainos dedamąsias (be pridėtinės vertės mokesčio):

2.1. šilumos (produkto) gamybos šilumos tiekėjo gamybos šaltiniuose vienanarę kainą:

2.1.1. vienanarės kainos, išreiškiamos formule 1,29 + THG,KD, dedamąsias:

2.1.1.1. vienanarės kainos pastoviąją dedamąją – 1,29 ct/kWh;

2.1.1.2. vienanarės kainos kintamąją dedamąją – THG,KD;

2.2. šilumos (produkto) gamybos (įsigijimo) šilumos kainos dedamąsias:

2.2.1. vienanarės kainos, išreiškiamos formule 1,29 + TH,KD, dedamąsias:

2.2.1.1. vienanarės kainos pastoviąją dedamąją – 1,29 ct/kWh;

2.2.1.2. vienanarės kainos kintamąją dedamąją – TH,KD;

2.2.2. dvinarės kainos dedamąsias:

2.2.2.1. dvinarės kainos pastoviąją dalį (mėnesio užmokestį) – 9,40 Eur/mėn./kW;

2.2.2.2. dvinarės kainos pastoviąją dalį (mėnesio užmokestį) – 11,82 Eur/mėn.;

2.2.2.3. dvinarės kainos kintamąją dedamąją – TH,KD,dv;

2.3. šilumos perdavimo kainas:

2.3.1. vienanarės kainos, išreiškiamos formule 0,83 + THT,KD, dedamąsias:

2.3.1.1. vienanarės kainos pastoviąją dedamąją – 0,83 ct/kWh;

2.3.1.2. vienanarės kainos kintamąją dedamąją – THT,KD;

2.3.2. šilumos perdavimo dvinarės kainos dedamąsias:

2.3.2.1. dvinarės kainos pastoviąją dalį (mėnesio užmokestį) – 6,08 Eur/mėn./kW;

2.3.2.2. dvinarės kainos pastoviąją dalį (mėnesio užmokestį) – 6,38 Eur/mėn.;

2.3.2.3. dvinarės kainos kintamąją dedamąją – THT,KD,dv;

2.4. mažmeninio aptarnavimo vartotojams kainą pasirinktinai: jei vartotojas pasirinko mokėti už kiekvieną realizuotiną šilumos kilovatvalandę – 0,02 ct/kWh, jei vartotojas pasirinko mokėti kaip pastovų (mėnesio) užmokestį – mažmeninio aptarnavimo pastovus (mėnesio) užmokestis 0,14 Eur/mėn./kW arba mažmeninio aptarnavimo pastovus (mėnesio) užmokestis 0,15 Eur/mėn.

3. Nustatyti dedamųjų THG,KD, TH,KD, TH,KD,dv, THT,KD, THT,KD,dv, TH formules:

| Eil. Nr. | Dedamoji | Formulė |
| --- | --- | --- |
| 1. | Šilumos (produkto) gamybos vienanarės kainos kintamoji dedamoji, šilumos (produkto) gamybos (įsigijimo) vienanarės kainos ir dvinarės kainos kintamoji dedamoji | THG,KD = TH,KD = TH,KD,dv = 0,21 + ((21 746 × pHG, d) + (826 × pHG, gr) + (4 082 × pHG, a )+(523 × pHG, šiaud)) × 100 / 26 191 031 |
| 2. | Šilumos perdavimo vienanarės kainos ir dvinarės kainos kintamoji dedamoji | THT,KD = THT,KD,dv, = 0,09 + (4 346 855 × TH) / 21 844 176 |
| 3. | Šilumos (produkto) gamybos (įsigijimo) vienanarė kaina | TH = 1,29 + TH,KD |

*čia:*

pHG, d – gamtinės dujos (Eur/MWh);

pHG, gr – medžio granulės (Eur/ MWh);

pHG, a  – akmens anglis (Eur/ MWh);

pHG, šiaud – šiaudai (Eur/ MWh).

4. Paskirstyti 12 mėnesių laikotarpiui:

4.1. šilumos kainų dedamųjų galiojimo metu (2018 m. balandžio 1 d. – 2019 m. kovo 31 d.) nesusigrąžintų sąnaudų sumą (11,42 tūkst. Eur) ir 2019 m. sausio 1 d. – 2019 m. gruodžio 31 d. laikotarpiu dėl šilumos vieneto kainoje įskaitytų ir faktiškai patirtų sąnaudų kurui įsigyti neatitikimo susidariusių nepadengtų sąnaudų sumą (72,25 tūkst. Eur), iš viso 83,67 tūkst. Eur nepadengtų sąnaudų, didinant šilumos kainą 0,38 ct/kWh;

4.2. šilumos kainų dedamųjų galiojimo metu (2018 m. balandžio 1 d. – 2020 m. sausio 31 d.) papildomai gautų 1,98 tūkst. Eur pajamų sumą dėl mokestinių įsipareigojimų sąnaudų, mažinant kainą 0,01 ct/kWh.

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Tarybos pirmininkas                                                                                                        Renatas Pocius